**MARKETING ÉS KOMMUNIKÁCIÓS FELADATOK ELLÁTÁSÁRA   
VONATKOZÓ MEGBÍZÁSI SZERZŐDÉS**

**(tervezet)**

Amely létrejött egyrészről:

Név: **Tiszavasvári Város Önkormányzata**

Székhely:

Képviselő neve:

Adószám:

Bankszámlaszám:

Telefon:

E-mail:

mint Megbízó (továbbiakban: Megbízó),

másrészről:

Név:

Székhely:

Képviselő neve:

Adószám:

Bankszámlaszám:

mint Megbízott (továbbiakban: Megbízott),

együttesen a továbbiakban: Szerződő Felek között, az alábbi tárgyban és feltételek mellett.

**ELŐZMÉNYEK**

Tiszavasvári Város Önkormányzata, mint ajánlatkérő a közbeszerzésekről szóló 2015. évi CXLIII. törvény (a továbbiakban: Kbt.) előírásai szerint közbeszerzési eljárást bonyolított le „Marketing és kommunikációs tevékenység – négycsillagos szálloda” tárgyban, melynek eredményéről...........napján tájékoztatta az ajánlattevőket.

Megbízó a közbeszerzési eljárásban benyújtott ajánlato(ka)t megvizsgálta, azokat egymással összevetette. Megbízó a közbeszerzési eljárás alapján hozott döntése szerint a közbeszerzési eljárás nyertes ajánlattevőként a jelen szerződést aláíró Megbízottat nevezte meg.

Az eredményes közbeszerzési eljárás alapján Megbízó Megbízottat bízza meg a jelen szerződésben meghatározott munkák teljesítésével.

1. **A SZERZŐDÉS TÁRGYA**
   1. Megbízó megbízza Megbízottat a 4440 Tiszavasvári, Nyárfa u. 4/a. 5702/14 hrsz. alatt épülő 50 szobás, négycsillagos szálloda marketing és kommunikációs feladatinak ellátásával.
   2. Megbízott feladata a jelen szerződés 1. sz. mellékletében rögzített részletes ártáblázat szerinti feladatok elvégzése, az alábbiak szerint:
2. Részletes, ütemezett kommunikációs terv kidolgozása
3. Arculattervezés, arculati elemek kidolgozása nyomdai és online használatra alkalmas módon
4. Honlap (informatív, szállásfoglalásra alkalmas, szállodai rendszerrel összehangolt, keresőoptimalizált, online marketinget támogató)
5. Projektinformációs tábla
6. Fotóanyag készítése több körben, egész éves kommunikációra korlátozásmentesen használhatóan
7. PR és reklám Videó anyag készítés (Image film, reklámfilmek)
8. Szakmai Study tour szervezése
9. Saját online közösségi média felületek indítása (Instagram, Facebook, TikTok, Twitter, YouTube)
10. Online hirdetési felületeken való megjelenés (Facebook, Instagram, Google Ads, YouTube, TikTok, Twitter)
11. Sajtóközlemény készítése
12. Nyilvános ünnepélyes megnyitó rendezvény
13. Invitatív kiadvány, prospektusok készítése
14. Influencerek bevonása (család tematika)
15. Partnerekkel közös, illetve térségi reklámkiadványok
16. Kiállításokon való megjelenés (desztinációs partnerekkel közösen)
17. Vásárlás- és értékesítés ösztönzés (pl. közvetítő portálokon fizetett megjelenés)
18. Virtuális séta
19. Rádióreklám kampány
    1. Megbízott a megbízást elfogadja. A megbízási szerződés alapját az eljárást megindító felhívás, a közbeszerzési dokumentumok, továbbá Megbízott által benyújtott és Megbízó által elfogadott ajánlat határozzák meg.
    2. Megbízott a munkát hiány-, és hibamentesen köteles elvégezni. A hiány-, és hibamentes teljesítésként Megbízó a jelen szerződésnek, a szakmai tartalomnak, a szakmai szokásoknak, szokványoknak, vonatkozó jogszabályoknak is megfelelő, hiány-, és hibamentességet érti.
    3. Teljesítés helye: 4440 Tiszavasvári, Nyárfa u. 4/a. 5702/14 hrsz., illetve Megbízó székhelye
    4. Megbízott feladatát képezi az ajánlattételi felhívásban, közbeszerzési dokumentumban megfogalmazott munkák teljes körű megvalósítása. Megbízott kijelenti, hogy a közbeszerzési dokumentumok szakmai tartalmát megismerte.
    5. Megbízott nyilatkozik, miszerint rendelkezik a szerződés teljesítéséhez szükséges szakértelemmel, valamint mindazon jogosultsággal és felhatalmazásokkal, amelyek a jelen szerződés megkötését és teljesítését lehetővé teszik.
20. **Felek jogai és kötelezettségei**
    1. Megbízott köteles a jelen szerződésből eredő feladatait az elvárható legmagasabb szakmai színvonalon és gondossággal, a Megbízó érdekeit szem előtt tartva teljesíteni, a jelen szerződésnek és a Megbízó utasításainak megfelelően.
    2. Megbízott köteles az ésszerűen elvárható legrövidebb időn belül, de minden esetben legfeljebb 2 (kettő) napon belül tájékoztatni a Megbízót a megbízás teljesítésével kapcsolatban felmerülő valamennyi lényeges körülményről.
    3. Megbízott a jelen szerződés teljesítése során folyamatosan köteles a Megbízó rendelkezésére állni. Megbízó a jóhiszeműség és tisztesség, valamint a rendeltetésszerű joggyakorlás alapelveinek figyelembevételével a válaszadásra rövidebb, akár órákban meghatározott határidőt is tűzhet.
    4. Megbízott a Megbízó kérésére - az értelemszerű eljárási cselekményeken túl is - köteles szolgáltatásait a Megbízó székhelyén is nyújtani, a tárgyalásokon, egyeztetéseken, hatóságok, más fórumok előtt személyes jelenlétet biztosítani. Megbízó a személyes jelenlétet igénylő egyeztetések, tárgyalások időpontjáról ésszerű időben tájékoztatja a Megbízottat.
    5. Megbízó köteles a Megbízottat folyamatosan és kellő időben tájékoztatni minden, a megbízást érintő lényeges változásról, döntésről.
    6. Megbízó kötelezettséget vállal arra, hogy a Megbízott rendelkezésére bocsát minden, a szerződés teljesítéséhez szükséges iratanyagot és információt.
    7. Megbízott alvállalkozó igénybevételére jogosult. A Kbt. 138. § (3) bekezdésére tekintettel, Megbízott tudomásul veszi, hogy köteles jelen szerződés megkötésének időpontjában, majd - a később bevont alvállalkozók tekintetében - a szerződés teljesítésének időtartama alatt előzetesen a Megbízónak valamennyi olyan alvállalkozót bejelenteni (a megnevezésen túl az elérhetőség, valamint a képviseletre jogosult megjelölésével), amely részt vesz a szerződés teljesítésében. A Megbízott a szerződés teljesítésének időtartama alatt köteles a Megbízót tájékoztatni az alvállalkozók bejelentésben közölt adatainak változásáról. Megbízott jelen szerződés aláírásával nyilatkozik, hogy a szerződés teljesítéséhez nem vesz igénybe a közbeszerzési eljárásban előírt kizáró okok hatálya alatt álló alvállalkozót. Megbízó tudomásul veszi, hogy ezen kötelezettség végrehajtásáról külön nyilatkozatot vagy más igazolást nem kell benyújtani.
    8. Megbízott a jogosan igénybe vett alvállalkozókért úgy felel, mintha a munkát maga végezte volna. Alvállalkozó jogosulatlan igénybevétele esetén felelős minden olyan kárért is, amely anélkül nem következett volna be.
    9. Megbízott által alkalmazott, az ajánlatban bemutatott 1 fő felsőfokú grafikus/dizájner végzettséggel (vagy ezzel egyenértékű) rendelkező szakember szakember………………… (név), aki ………………hónap többlet szakmai tapasztalattal rendelkezik (0 hónap megajánlás esetén jelen pont törlendő)

Megbízott által alkalmazott, az ajánlatban bemutatott 1 fő felsőfokú marketing (vagy ezzel egyenértékű) végzettséggel rendelkező szakember………………… (név), aki ………………hónap többlet szakmai tapasztalattal rendelkezik (0 hónap megajánlás esetén jelen pont törlendő)

* 1. Megbízott vállalja, hogy az ajánlatában bemutatott és a 2.9. pontban megnevezett szakembereket a teljesítésbe bevonja. Megbízott tudomásul veszi, hogy az ajánlatában bemutatott szakember helyett csak a Kbt. 138. § (2) és (4) bekezdésében foglalt feltételek fennállása esetén vonhat be más szakembert a teljesítésbe. (0 db megajánlás esetén jelen pont törlendő)
  2. Megbízott tudomásul veszi, hogy a teljesítéshez az alkalmasságának igazolásában részt vett szervezetet a Kbt. 65. § (9) bekezdésében foglalt esetekben és módon köteles igénybe venni, valamint köteles a teljesítésbe bevonni az alkalmasság igazolásához bemutatott szakembereket. E szervezetek vagy szakemberek bevonása akkor maradhat el, vagy helyettük akkor vonható be más (ideértve az átalakulás, egyesülés, szétválás útján történt jogutódlás eseteit is), ha a Megbízott e szervezet vagy szakember nélkül vagy a helyette bevont új szervezettel vagy szakemberrel is megfelel azoknak az alkalmassági követelményeknek, amelyeknek a Megbízott a közbeszerzési eljárásban az adott szervezettel vagy szakemberrel együtt felelt meg.
  3. Megbízott kijelenti, hogy a teljesítéshez szükséges minden személyi, tárgyi és pénzügyi feltétel rendelkezésére áll.
  4. Felek megállapodnak, hogy a Megbízott által a jelen szerződés alapján elkészített valamennyi okirat, dokumentum, adat valóságáért és helyességéért, továbbá a feladatok szerződésszerű és szakszerű teljesítéséért Megbízott teljes körű felelősséget vállal.
  5. Megbízott titoktartási kötelezettséggel tartozik a szerződéssel kapcsolatban tudomására jutott valamennyi információ, megoldás, adat és dokumentum vonatkozásában a szerződés időtartama alatt és annak teljesítése után. Amennyiben a Megbízó nem adja előzetes írásbeli hozzájárulását, Megbízott nem közölhet a szerződéssel kapcsolatos, a fentiek szerinti információt harmadik személlyel, illetve nem hozhatja azokat nyilvánosságra. Megbízott a szerződés keretein kívül nem használhatja fel a szerződés teljesítése céljából készített dokumentumokat.
  6. Megbízott nyilatkozik, miszerint jogosult a jelen szerződésben vállalt kötelezettség teljesítésére, ahhoz tagja vagy vele munkavégzésre irányuló jogviszonyban álló más személy a szükséges jogosultsággal, szakképzettséggel rendelkezik, és ez a tag, személy részt vesz a tevékenység ellátásában.

1. **Utasítás, tájékoztatás és értesítési kötelezettség**
   1. Felek kötelesek egymást tájékoztatni a megbízás ellátásával kapcsolatos minden lényeges körülményről. Megbízó jogosult a Megbízottat a megbízás ellátása során utasítani, a Megbízott köteles figyelmeztetni a Megbízót, ha az utasítás célszerűtlen vagy szakszerűtlen.
   2. Felek rögzítik, hogy közleményeiket írásban - levélben, vagy faxon, vagy e-mailben - kötelesek egymással közölni. Sürgős szükség esetén a közlés telefonon is teljesíthető, de ezt utóbb írásban is rögzíteni kell.
2. **Megbízási díj és fizetési feltételek**
   1. Megbízó a feladatok teljesítéséhez szükséges pénzügyi fedezetet Támogatói Okirat alapján, egyedi támogatásból biztosítja. A finanszírozás formája: utófinanszírozás. Támogatási intenzitás: 100%
   2. Felek megállapodnak, hogy a Megbízottat a szerződésben foglalt feladatok teljeskörű ellátásáért nettó ……………. Ft + ÁFA, azaz nettó ……………. forint plusz ÁFA, összesen bruttó ……………….. Ft, azaz bruttó ……………. forint összegű megbízási díj - továbbiakban: Megbízási díj - illeti meg.
   3. Felek megállapodnak abban, hogy a fenti díj átalánydíj, (mely a kapcsolódó szolgáltatások, anyagok, termékek, eszközök, szállítási költség, közterhek – pl: reklámadó, szerzői jogdíj - stb. díjának, költségeinek egészét is tartalmazza). Felek az átalánydíj jogi természetével tisztában vannak. Megbízott ez alapján további ellenszolgáltatás-fizetési igényt Megbízóval szemben semmiféle jogcímen nem támaszthat, kivéve, ha jelen szerződés másként rendelkezik. Megbízott kijelenti, hogy amennyiben reklámadó köteles tevékenységet folytat a teljesítés során, úgy az erre vonatkozó mindenfajta jogszabályi kötelezettséget maradéktalanul teljesít.
   4. Felek rögzítik, hogy a Megbízott, a Megbízó által kiállított teljesítésigazolások birtokában 1 darab részszámla és 1 db végszámla benyújtására jogosult. Az 1. részszámla az 1.2 pont a)-d), és j)-l) alpontokban felsorolt feladatok elvégzését követően nyújtható be, az ajánlatban megadott összegben, a végszámla pedig a feladatok teljes körű ellátását követően nyújtható be, a szerződött díj fennmaradó összegére. A számla benyújtásának feltétele a Megbízó által kiállított teljesítési igazolás. A teljesítés igazolására a Kbt. 135. § (1)-(2) bekezdéseinek rendelkezései az irányadóak. A teljesítés igazolására jogosult személy: Szőke Zoltán polgármester
   5. Megbízottnak a számlát a teljesítésigazolás aláírástól számított 8 (nyolc) napon belül kell kiállítania, melyet a kiállítást követő 5 napon belül kell benyújtania Megbízó részére.
   6. Megbízó köteles a számla összegét, annak kézhezvételétől számított 30 (harminc) napon belül a Ptk. 6:130. § (1)-(2) bekezdésében foglaltak betartásával átutalni a számlán feltüntetett bankszámlára.
   7. Késedelmes fizetés esetén Megbízó a Ptk. 6:155. § (1) bekezdésében meghatározott mértékű, a késedelem időtartamához igazodó késedelmi kamatot fizet Megbízott részére.
   8. A szerződés teljesítése során a Kbt. 135. § (1)-(3), valamint (5)-(6) (8) bekezdésében és a 138.§ - 139.§ foglaltak alkalmazandóak.
   9. A helytelenül kiállított, vagy a szükséges mellékletek nélkül benyújtott számla nem tekinthető benyújtott számlának.
3. **KAPCSOLATTARTÁS**
   1. A feladatok elvégzése során szerződő felek kapcsolattartói:

Megbízott kapcsolattartója:

Neve:

Értesítési címe:

Telefonszáma:

Megbízó kapcsolattartója:

Neve:

Értesítési címe:

Telefonszáma:

* 1. A fenti személyek vagy adataikban bekövetkezett változásokról a Szerződő Felek egymást írásban, lehetőség szerint előzetesen értesítik.
  2. Szerződő Felek közötti minden nyilatkozatot vagy egyéb értesítést írásban – tértivevényes levél, személyes kézbesítés, e-mail – kell eljuttatni. Az e-mail útján történő kézbesítés akkor tekinthető teljesítettnek, ha a címzett azt igazoltan kézhez vette, arról automatikus vagy kifejezett visszaigazolás érkezett.
  3. Az feladatok végrehajtása során Megbízó jogosult egyeztetést kitűzni, amelyen Megbízott képviselője köteles részt venni. Az egyeztetésről emlékeztető készül.

1. **A Szerződés HATÁLYA, IDŐTARTAMA**
   1. Jelen Szerződés hatályba lépésének feltétele az Egyedi Támogatás Megbízó részére történő odaítélése, a Támogatói Okirat kiállítása Megrendelő részére, mely megfelelő fedezetet biztosít az 50 szobás, négycsillagos szálloda megépítésére.
   2. Felek megállapodnak abban, hogy a szerződés az építési beruházás kivitelezésének megvalósítására vonatkozó, a Megbízó és az építési munkákat kivitelező vállalkozó közötti vállalkozási szerződés hatályba lépésének napján lép hatályba.
   3. A szerződés teljesítésének határideje: jelen szerződés hatálybalépésétől számított 36 hónap.
2. **FELMONDÁS, ELÁLLÁS**
   1. A szerződés felmondására és megszüntetésére a Polgári Törvénykönyv szabályai az irányadóak a szerződésben rögzített kikötésekkel.
   2. Súlyos szerződésszegésnek minősül minden olyan szerződésszegés, amely a szerződés azonnali felmondására ad lehetőséget.
   3. Megbízó Megbízotthoz intézett írásbeli nyilatkozattal, azonnali hatállyal felmondhatja a szerződést, ha:

* feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;
* a Megbízott nem biztosítja a Kbt. 138. §-ban foglaltak betartását, vagy a Megbízott személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy
* az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.
* a Megbízott szerződéses kötelezettségeit súlyosan vagy ismételten megszegi;
* a Megbízott fizetésképtelenné válik, ellene csődeljárást (kivéve a Cstv. 11. § (2) bekezdés h) pontjában foglaltakat) vagy felszámolási eljárást kezdeményeznek, végelszámolását határozza el, felfüggeszti gazdasági tevékenységét, kifizetéseit beszünteti;
* a Megbízott a teljesítési határidőhöz képest 20 naptári napot meghaladó késedelembe esik;
* a Megbízott ismételt felszólítás ellenére sem teljesíti Megbízó utasításait;
* a Megbízott tevékenységét érintő szabálysértés vagy bűncselekmény miatt jogerős elmarasztaló határozatot hoznak.
* bármely módon megszegi az alvállalkozók bevonására, az alvállalkozókkal kapcsolatos adatszolgáltatásra vagy az alvállalkozók irányában az ellenszolgáltatás kifizetésére irányadó szabályokat.
  1. Megbízó jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon -, ha

a) a Megbízott szervezetben közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a 62. § (1) bekezdés k) pont kb) alpontjában meghatározott feltétel;

b) a Megbízott szervezet közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés k) pont kb) alpontjában meghatározott feltétel.

* 1. Felmondás esetén Megbízott kártérítésre nem jogosult.
  2. Megbízott jogosult a szerződést 30 naptári napos felmondási határidővel megszüntetni, ha Megbízó a Megbízott írásbeli felszólítása ellenére a jelen szerződés rendelkezéseinek betartásával készült, Megbízó által elfogadott teljesítést követően szabályosan kiállított számlájának kiegyenlítésével a fizetési határidőhöz képest 30 naptári napot meghaladó késedelembe esik.
  3. Szerződő Feleket a szerződés megszegéséért teljes körű kártérítési felelősség terheli.

1. **SZERZŐDÉST BIZTOSÍTÓ MELLÉKKÖTELEZETTSÉGEK**
   1. Amennyiben olyan okból, amelyért Megbízott a felelős, a jelen szerződés szerinti feladatainak teljesítését elmulasztja, és azokat a Megbízó írásbeli felszólításában meghatározott határidő alatt sem teljesíti, a Megbízott köteles a Megbízónak késedelmi kötbért fizetni. A késedelmes teljesítés esetén fizetendő késedelmi kötbér mértéke a nettó Megbízási díj 1 %-a naponta. A késedelmi kötbér maximálisan igényelhető összege a teljes nettó Megbízási díj 20 %-a. A késedelmi kötbért Megbízó az írásbeli felszólításban meghatározott teljesítési határidő eredménytelen elteltét követő naptól a Megbízott tényleges teljesítése napjáig számítja fel. A késedelmi kötbért Megbízó jogosult a végszámlából visszatartani. A késedelmi kötbér megfizetése nem mentesíti Megbízottat a teljesítés alól.
   2. Megbízott a felelősségi körébe tartozó és neki felróható okból bekövetkező teljesítés elmaradása esetén meghiúsulási kötbért köteles fizetni. A meghiúsulási kötbérre a Megbízó abban az esetben is jogosult, ha a szerződést a Megbízott súlyos szerződésszegésére tekintettel felmondja. A kötbér mértéke a szerződés teljes meghiúsulása esetén a nettó megbízási díj összegének 20%-a. A meghiúsulás esetére kikötött kötbér esedékessé válik, amikor a Megbízó a meghiúsulásról tudomást szerez, illetve az azonnali hatályú felmondás Megbízó általi közlésével.
   3. A szerződés súlyos megszegésének minősül és meghiúsulási kötbér kerül érvényesítésre abban az esetben is, ha a Megbízott nem teljesíti a szerződés 2.9. pontjában rögzített, a minőségi értékelési szempont vonatkozásában megajánlott szakemberek bevonására irányuló kötelezettségét.
   4. Megbízó a kötbérigényét írásban köteles közölni Megbízottal.
   5. A késedelmes teljesítés esetére kikötött kötbér megfizetése nem mentesít a teljesítés alól.
   6. Megbízónak jogában áll a Kbt. 135. § (6) bekezdésének figyelembevételével az érvényesített kötbért a megbízási díjból visszatartani.
   7. Megbízó a kötbérigényt meghaladó kárát és a szerződésszegésből eredő egyéb jogait is érvényesítheti.
   8. Felek a Szerződés teljesítésének elmaradásával kapcsolatos igények biztosítékaként a nettó megbízási díj 5 %-ának megfelelő összegű teljesítési biztosítékot kötnek ki.A teljesítési biztosítékot Megbízott a Szerződés hatályba lépésének időpontjakor köteles rendelkezésre bocsátani óvadékként az előírt pénzösszeg Megbízó fizetési számlájára történő befizetéssel, átutalással vagy pénzügyi intézmény vagy biztosító által vállalt garancia vagy készfizető kezesség biztosításával, vagy biztosítási szerződés alapján kiállított – készfizető kezességvállalást tartalmazó – kötelezvénnyel és köteles azt a teljesítés teljes időtartama alatt rendelkezésre tartani figyelemmel a Kbt. 134. § (4) bekezdésében foglaltakra.
   9. A teljesítési biztosítéknak a Szerződés hatályba lépésének időpontjától a szerződés teljesítésének időpontjáig érvényesnek és lehívhatónak kell lennie, illetőleg rendelkezésre kell állnia.
2. **SZERZŐI JOGI ÉS EGYÉB RENDELKEZÉSEK**
   1. 1. Megbízott szavatolja, hogy a jelen Szerződésben meghatározott feladatok teljesítése során keletkezett, esetlegesen szerzői jogi védelem alá eső dokumentum, termék (a továbbiakban: termék) eredeti szellemi terméke, annak felhasználási jogának átengedésére jogosult, és kijelenti, hogy harmadik félnek nem állt, áll, vagy a jövőben nem fog fennállni bármilyen olyan joga – így különösen, amely szerzői jogi védelem alatt áll – amely Megbízottat – akár időlegesen vagy részben – megakadályozná a jelen szerződésben meghatározott feladatok teljesítése során keletkezett termék jogszerű használatában, illetve a felhasználási jog jelen szerződés szerinti megszerzésében, gyakorlásában.
   2. Ha a Megbízott a munkavégzés során másnak a jogi oltalomban részesített szellemi alkotását használja fel, Megbízott köteles beszerezni a harmadik személy engedélyét, hozzájárulását. Ha a harmadik személy az engedély, hozzájárulás megadásáért ellenszolgáltatást kér, annak megfizetése Megbízott kötelessége.
   3. Ha harmadik személy joga a Megbízó jogait korlátozza, Megbízó megfelelő határidő kitűzésével tehermentesítést követelhet a Megbízottól és a tehermentesítésig megtagadhatja az ehhez szükséges megbízási díj összegének megfizetését. Amennyiben tehermentesítés lehetetlen vagy Megbízott a kitűzött határidőt elmulasztja, Megbízó elállhat a Szerződéstől, illetőleg kártérítést követelhet.
   4. Megbízó a jelen Szerződéssel kapcsolatban rendelkezésre bocsátott, jogi oltalomban részesülő szellemi alkotások tekintetében a korlátlan felhasználás jogát kiköti.
   5. Megbízott a jelen szerződésben meghatározott feladatok teljesítése során elkészült, esetlegesen szerzői jogi védelem alá eső termékekre vonatkozóan teljes körű, korlátlan, - azaz területi korlátozás nélküli és határozatlan időre szóló - kizárólagos felhasználási jogot biztosít Megbízó részére, melynek keretében Megbízó a termékeket a megvalósítandó célra, illetve tevékenysége során szabadon felhasználhatja. A szabad felhasználás joga magában foglalja azt a lehetőséget is, hogy a jelen Szerződésben meghatározott feladatok teljesítése során keletkezett terméket Megbízó módosítsa, átdolgozza, tovább dolgozza, kiegészítse, tovább tervezze, többszörözze, vagy ezek érdekében további felhasználásra azt más, harmadik személy részére szükség szerint átadja. Megbízó a jelen Szerződésben meghatározott feladatok teljesítése során keletkezett terméket tetszőleges példányszámban sokszorosíthatja. A többszörözés joga magában foglalja a számítógéppel, fénymásolással történő vagy elektronikus adathordozóra másolásának lehetőségét is. Megbízó a felhasználás jogát az átadással megszerzi, az átadott termékekkel és szolgáltatásokkal szabadon rendelkezik a szerződés megszűnését követően is. Megbízott kifejezetten hozzájárul ahhoz, hogy a szerzői jogi védelem alá eső művek tekintetében a Megbízó jogosult a felhasználásra vonatkozó engedélyt harmadik személy részére átruházni.
   6. Szerződő felek egybehangzóan kijelentik, hogy a megbízási díj meghatározásánál a felhasználási jogok ellenértékét figyelembe vették, a megbízási díj a jelen szerződés alapján létrejövő, esetlegesen szerzői jogi oltalom alá eső, a jelen szerződésben meghatározott feladatok teljesítése során keletkezett termékek felhasználási díját teljes körűen tartalmazza.
   7. Szerződő Felek rögzítik, hogy a felhasználási jog engedélyezésére vonatkozóan külön felhasználási szerződést nem kötnek, Felek akaratát jelen szerződés teljességében tartalmazza.
   8. A Megbízott szavatosságot vállal azért, hogy harmadik személynek nincs olyan joga, amely a felhasználást akadályozná, vagy amelynek alapján harmadik személy díjazást vagy kártérítést követelhetne, vagy bármilyen egyéb jogcímen követelést támaszthatna. Amennyiben ilyen mégis fennállna, a Megbízott jelen Szerződés hatályától függetlenül köteles az alól a Megbízót saját költségén 15 napon belül mentesíteni, vagy egyébként a felhasználási jog gyakorlásával kapcsolatos igényeket maradéktalanul kielégíteni.
3. **EGYÉB RENDELKEZÉSEK**
   1. Megbízott a Kbt. 136. § (1) bekezdéssel összhangban kötelezettséget vállal arra, hogy nem fizet, illetve számol el a szerződés teljesítésével összefüggésben olyan költségeket, melyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek Megbízott adóköteles jövedelmének csökkentésére alkalmasak. Megbízott továbbá kötelezettséget vállal arra, hogy a jelen szerződés teljesítésének teljes időtartama alatt tulajdonosi szerkezetét Megbízó számára megismerhetővé teszi és a Kbt. 143. § (3) bekezdése szerinti ügyletekről Megbízót haladéktalanul értesíti.
   2. A külföldi adóilletőségű Megbízott a Kbt. 136. § (2) bekezdéssel összhangban köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a Megbízottra vonatkozó adatokat az országok közötti jogsegély igénybevétele nélkül.
   3. Felek megállapodnak, hogy a Szerződés időtartama alatt a szerződésszerű teljesítés érdekében folyamatosan együttműködnek. Ennek megfelelően írásban, kölcsönösen és haladéktalanul egymás rendelkezésére bocsátják a Szerződés megfelelő teljesítéséhez szükséges információkat, adatokat, valamint gondoskodnak a teljesítés feltételeinek megteremtéséről. Felek továbbá haladéktalanul írásban tájékoztatják egymást minden olyan kérdésről (tény, adat, körülmény) is, amely a Szerződés teljesítésére lehet.
   4. Megbízott képviselője büntetőjogi felelőssége tudatában nyilatkozik, hogy a társaság jogképes, bejegyzett és az ajánlatban benyújtott adataiban változás nem történt, és a jelen szerződés aláírására teljes körű felhatalmazással rendelkezik.
   5. Szerződő Felek az egymás érdekkörébe tartozó és tudomásukra jutott üzleti titkokat kötelesek megtartani, és a titoktartási kötelezettséget kötelesek megbízottaikkal, alkalmazottaikkal is betartatni. Megbízott, valamint az alkalmazásában álló munkatársai jelen szerződésben meghatározott feladatainak teljesítése során tudomásukra jutott, Megbízót érintő minden adatot, tényt és bizalmas információt kötelesek megőrizni. A titoktartási kötelezettség megsértése súlyos szerződésszegésnek minősül.
   6. A jelen szerződésben nem szabályozott kérdések tekintetében a közbeszerzésekről szóló 2015. évi CXLIII. törvény, a Polgári Törvénykönyvről szóló 2013. évi V. törvény, továbbá a tárgyra vonatkozó egyéb jogszabályok előírási érvényesek.
   7. Szerződő Felek a szerződést kizárólag írásban, a közbeszerzésekről szóló 2015. évi CXLIII. törvény 141. § rendelkezéseivel összhangban módosíthatják. Nem helyettesítheti a szerződés módosítását kooperációs jegyzőkönyvbe tett megállapítás vagy együttműködési megállapodás.
   8. Szerződő Felek megállapodnak abban, hogy az esetleges szakmai és jogi vitákat igyekeznek békés úton rendezni. Amennyiben ez nem lehetséges, a Polgári perrendtartásról szóló 2016. évi CXXX. törvény (a továbbiakban:Pp.) hatáskörre vonatkozó rendelkezéseire figyelemmel Megbízó székhelye szerint illetékes bíróság kizárólagos illetékességét köti ki.
   9. Megbízó (a továbbiakban e pont alkalmazásában: Adatkezelő) tájékoztatja a Megbízottat, hogy jelen jogügylet kapcsán az Európai Parlament és a Tanács 2016/679 Rendeletében (GDPR) és az információs önrendelkezési jogról és az információszabadságról szóló 2011. évi CXII. törvényben (Infotv.) foglalt adatvédelmi és adatkezelési szabályokat betartja, azoknak megfelelően jár el. Adatkezelő tájékoztatja a Megbízottat, hogy jelen szerződésben rögzített adataikat a vonatkozó jogszabályoknak megfelelően, a szerződéses jogviszonyból eredő jogi kötelezettség teljesítése érdekében kezeli. Ezen túlmenően tájékoztatja a Megbízottat, hogy a kapcsolattartásra szolgáló adataikkal kizárólag a kapcsolattartás céljából rendelkezik. Az adatok kizárólag jogszabályban és belső szabályzatban meghatározott irattárazási ideig tárolhatók. A Megbízottnak joga van bármikor kérelmezni Adatkezelőtől a rá vonatkozó adatokhoz való hozzáférést, azok helyesbítését, törlését vagy kezelésének korlátozását, és tiltakozhatnak személyes adatainak kezelése ellen. A Megbízott jelen szerződés aláírásával hozzájárul ahhoz, hogy a hivatkozott jogszabályok alapján Adatkezelő személyes adataikat a fent említettek szerint kezelje.

Szerződő Felek kijelentik, hogy a jelen vállalkozási szerződésben foglaltakat elolvasták, megértették, és mint a szerződéses akaratuknak mindenben megfelelőt, jóváhagyólag saját kezűleg aláírták 5 eredeti példányban.

Kelt:

………………………………… …………………………………

Megbízó Megbízott

1. **számú melléklet**

**Részletes ártáblázat**

| **Ssz.** | **Marketing tevékenységek és eszközök** | **Egységár**  **(Ft)** | **Mennyiség**  **(Db)** | **Nettó ár**  **(Ft)** | **Specifikáció** |
| --- | --- | --- | --- | --- | --- |
| 1 | Részeletes, ütemezett kommunikációs terv kidolgozása |  | 1 |  | Az üzleti céloknak és a támogatási szabályoknak megfelelő, a projekt előrehaladásához, mérföldköveihez igazított kommunikációs terv kidolgozása két ütemben. Az 1. ütemben a terv kidolgozása legalább 1 db 2 órás workshop megvalósításával, majd a kommunikációs terv személyes vagy online formában történő prezentálásával, továbbá a prezentált tervre érkezett megbízói visszajelzések alapján történő véglegesítéssel. A 2. ütemben a terv aktualizálása történik a szálloda tervezett nyitására kitűzött időpontjához igazodva, a leendő üzemeltetővel is egyeztetve. A kommunikációs tervnek tartalmaznia kell a marketing kommunikációs célok, célcsoportok, valamint a kommunikációs üzenet meghatározását, valamint a használni tervezett felületeken végzett kommunikáció ütemtervét. Az 1 ütem keretében leadott kommunikációs terv a feladat 60%-os részteljesítését, a 2. ütemben leadott aktualizált kommunikációs terv a feladat 40%-os részteljesítését jelenti. |
| 2 | Arculat tervezés, arculati elemek kidolgozása nyomdai és online használatra alkalmas módon |  | 1 |  | A Hotelhez és a desztinációhoz illeszkedő, de önálló azonosításra alkalmas kisarculat (logó, névjegy, email aláírás, social média poszt sablon) kialakítása, továbbá a szerződés keretében beszerzésre kerülő marketing eszközök (pl. honlap, kiadvány) látványterveinek elkészítése a támogatási forrás felhasználására vonatkozó előírások figyelembe vételével. |
| 3 | Honlap (informatív, szállásfoglalásra alkalmas, szállodai rendszerrel összehangolt, keresőoptimalizált, online marketinget támogató) |  | 1 |  | A Hotelt és a hozzá kapcsolódó wellness és szabadidős szolgálatásokat is bemutató, tartalomkezelő rendszerre épülő, mobil eszközökre is optimalizált, a szálloda foglalási rendszerével integrált, valamint legalább 3 szállásfoglalási rendszerrel (pl. booking.com) összekapcsolt, onsite keresőoptimalizált, a remarketing eszközökre felkészített, a közöségi média felületekkel összekapcsolt webportál, hírlevél szolgáltatással, 6 nyelvű felülettel: magyar, mint főnyelv továbbá angol, szlovák, lengyel, német és román.  A feladat része a portál működéséhez szükséges, minimum 15GB webtárhely biztosítása, https protokollal, európai unión belüli földrajzilag elkülönített adattárolással, napi és napon belüli rendszeres adatmentéssel (minimum napi 4 alkalom) SSD adattárolással. A Megbízóvel egyeztetett módon a GDPR-nak megfelelő adatkezeléssel, cookie kezeléssel és felhasználói hozzájárulások bekérésével. Kétlépcsős hitelesítéssel ellátott szerkesztői felülettel, és legalább havi 20.000 e-mail küldésére alkalmas kvóta biztosításával a szerződés időtartamára.  Az oldal átadását követően munkaidőn belüli telefonos vagy e-mailes support szolgáltatás, kiemelt esetekben 24 órás támogatás biztosításával. Egyedi videós tréning anyag készítése az oldal tartalmának szerkesztéséről, frissítéséről, foglalások kezeléséről, fizetési és visszatérítési módokról a szerződés lejáratát követő önálló üzemeltetéséhez.  A feladatok elvégzéséhez kapcsolódó szövegezés elkészítése minimum 15.000 legfeljebb 40.000 karakter terjedelemben, továbbá ennek fordításainak elkészíttetése és a multimédiás tartalom biztosítása is a Megbízott feladata. |
| 4 | Projektinformációs tábla |  | 1 |  | A Kisfaludy program előírásainak megfelelően legalább A/0-as (1189 mm x 841 mm), legfeljebb billboard méretű (5040 x 2380 mm) fekvő tájolású tábla gyártása és kihelyezése szükséges a nyilvánosság számára jól látható helyen, a "KEDVEZMÉNYEZETTEK TÁJÉKOZTATÁSI KÖTELEZETTSÉGEIT ÖSSZEFOGLALÓ ÚTMUTATÓ" előírásainak megfelelően. |
| 5 | Fotóanyag készítése több körben, egész éves kommuniációra korlátozásmentesen használhatóan |  | 1 |  | Legalább 50 db kidolgozott, minimum 18MP, 300 dpi felbontású fotó készítése, amelyből legalább 3 db drón vagy légi felvétel, nyomdai felhasználásra is alkalmas formátumban, adathordozón, leválogatva, a korlátozás mentes felhasználási jogok teljes átadásával. A fotózáshoz a 2-6 modell biztosítása is szükséges a szálloda és a kiegészítő szolgáltatások igénybevételére alkalmas, illetve négy évszaknak megfelelő öltözék és dekorációs szett biztosításával. |
| 6 | PR és reklám Videó anyag készítés (Image film, reklámfilmek) |  | 1 |  | 1 db, legalább 2 perces, légi vagy drón felvételeket is tartalmazó, minimum full HD felbontású image film készítése, 6 nyelvű narrációval és feliratozással, jogtiszta zenével, szövegírással, korlátozás mentes felhasználási jogok átadásával továbbá 4 db 20 mp-es reklám célra is használható verzió készítése, 6 nyelvű narrációval és feliratozással, jogtiszta zenével, szövegírással, korlátozás mentes felhasználási jogok átadásával, YouTube, TikTok és Facebook videóként használható, valamint a weboldalra is feltölthető változatban, 16:9, 1:1 és 9:16 képarányokban is elkészítve, adathordozón átadva. |
| 7 | Szakmai Study tour szervezése |  | 1 |  | A bel- és külföldi utazásszervezők, média képviselők, turisztikai szakemberek és jelentős követési (min. 300.000 követő) számmal rendelkező influencerek számára egy szállodában töltött éjszakát is magában foglaló Study Tour szervezése. Ebéd, vacsora, reggeli, helyi utazás, szakmai idegenvezetés és a létesítmények szolgáltatásainak kipróbálásának biztosításával. A résztevők részére welcome csomag összeállításával és kiosztásával (legalább a szerződés keretében elkészülő információs anyagokból). Létszám: Minimum összesen 10 fő, legfeljebb összesen 20 fő, a jelentkezésektől függően. A Study Tourt jelenléti ívvel és fotókkal szükséges dokumentálni. |
| 8 | Saját online közösségi média felületek indítása (Instagram, Facebook, TikTok, Twitter, YouTube) |  | 1 |  | A projekthez kapcsolódó kommunikációs tervben meghatározott, de legalább Facebook és Instagram profil létrehozása menedzselése: adatokkal feltöltése, minimum 10 db helyi tartalom publikálása pl: nyitvatartás, Programok, események, térségi programok ajánlása, bemutatása, rendelkezésre álló videós anyagok feltöltése. |
| 9 | Online hirdetési felületeken való megjelenés (Facebook, Instagram, Google Ads, YouTube, TikTok, Twitter) |  | 1 |  | A Hotel és szolgáltatásainak népszerűsítése Facebook, Google, Instagram, TikTok hirdetési felületeken és célcsoport-specifikus, belföldi és tematikus online magazinokban és portálokon, szállásfoglalási oldalakon. Cél brandépítés, látogatók érdeklődésének felkeltése, weboldalon keresztül foglalás ösztönzése. Felületek: Keresési hirdetések, Vizuális – hagyományos és dinamikus - display hirdetések, Videó hirdetések, poszt kiemelések, tartalom kiemelések, remarketing hirdetések, ajánlatok kiemelése. A teljes időszak alatt pedig Google és Bing keresési hirdetések megjelentetése a szállodával és a szolgáltatásokkal kapcsolatos keresésekre. Elvárt elérés szám legalább: 4.000.000 egyedi elérés vagy látható megjelenés alapján számolva |
| 10 | Sajtóközlemény készítése |  | 2 |  | A beruházás indulásakor és a szálloda megnyitás kapcsán egy A/4 oldal terjedelmű sajtóközlemény készítése és kiküldése a sajtó és hírügynökségek részére, kiemelten a szakmai közönség és a vendég célcsoport számára készülő médiumok részére és az őket megszólítani képes és influenszereknek. |
| 11 | Nyilvános ünnepélyes megnyitó rendezvény |  | 1 |  | Ünnepélyes megnyitó rendezvény legalább 50, legfeljebb 100 fő részévételével, ünnepi műsorral, moderálással, catering biztosításával (pogácsa, kávé, üdítő, melegétel, gyümölcs, desszert biztosításával). A résztevők részére welcome csomag összeállításával és kiosztásával (legalább a szerződés keretében elkészülő információs anyagokból). |
| 12 | Invitatív kiadvány, prospektusok készítése |  | 2 000 |  | Nagy példányszámú, a Szállodát és az ott található szolgáltatásokat is bemutató, tartalmas, invitatív megjelenésű leporelló készítése, több nyelvi mutációban, úgymint magyar, angol, szlovák, lengyel, német és román. Formátum: 6 oldalas, göngyölt, hajtott, 4/4 szín, minimum 100 g műnyomó papíron, fényes felület. Hajtott méret: 74 x 210 mm, kiterített felület 222 x 210 mm. Feladatok: Kiadvány grafikai tervezése; Szövegírás magyar nyelven; Fotók, illusztrációk készítése vagy beszerzése; Fordítás angol, szlovák, lengyel, német és román nyelvekre; Nyelvi grafikai mutációk elkészítése; Nyomdai előkészítés minden nyelvi változat esetén; Nyomtatás összesen 2.000 példányban: 1300 db magyar nyelven és 200-200 db angol és német nyelven, 100-100 db szlovák, lengyel és román nyelveken. |
| 13 | Influencerek bevonása (család tematika) |  | 1 |  | A családosokat, igényes szállást keresőket megszólítani képes influenszerek bevonása, akik párjukkal, családjukkal kipróbálva az hotel szolgáltatásait, 1-2 napot eltöltve a településen, közvetlenül osztják meg tapasztalataikat követőikkel. Legalább 2 db minimum 12 óra eltéréssel megjelenő helyben készült poszt és 1 db story jellegű tartalom közzétételével. Az ajánlatnak az influencerek alkalmazásának teljes költségét (beleértve szállást, utazást is) fedeznie szükséges. A publikált tartalomnak támogatnia kell a Hotel és desztináció ismertségét, pozitív, vonzó módon megjelenítve azokat. Feladat: Kampány brief és ütemezés kidolgozás; Influencerek kiválasztása, velük való együttműködés formalizálása, munkájuk irányítása, kapcsolattartás;  Elvárt eredmény: Publikált tartalmak száma minimum: 30 db; Elérés (Reach): minimum 600.000 |
| 14 | Partnerekkel közös, illetve térségi reklámkiadványok |  | 3 |  | A TDM, illetve az MTÜ koordinálásával vagy önszerveződő jelleggel készülő, a desztináció kínálatának bemutatására alkalmas, nyomtatott kiadványokban való megjelenés biztosítása, tartalom készítéssel. Legalább 3 db kiadványban, átlagosan 1/2 oldal terjedelemben való megjelenés az elvárás. |
| 15 | Kiállításokon való megjelenés (desztinációs partnerekkel közösen) |  | 1 |  | A Hotel és a kapcsolódó szolgáltatások, valamint a helyben elérhető csomagajánlatok népszerűsítése, az ismertség növelése céljából megjelenés biztosítása például a Debreceni Utazási Vásáron, vagy ahhoz hasonló eseményen, egyedüli kiállítóként vagy partnerekkel közösen. A standon való megjelenéssel kapcsolatban az alábbi feltételek biztosítása szükséges: 16 m2-es Szigetstand vagy Sarokstand biztosítása 1 db asztallal, 6 db székkel, 1 db tárgyaló asztallal, 1 db 100x50x100-as pulttal, 2 db fényforrással, frízfelirattal, átvilágítható toronnyal a stand tetején, áramforrással, internet csatlakozással, kötelező reklámköltség megtérítésével, zárható információs pulttal, 3db álló prospektus tartóval, 1 db hűtővel, 2 db 3-as dugaljjal, szemetes kukával, plazma TV-vel vagy LCD kijelzővel, dekorációval, összesen 10 db bankett meghívóval, és 3 napon át 2 fős, legalább egy idegen nyelven (angolul) beszélő személyzet biztosításával. Amennyiben a megnevezett rendezvény valamilyen okból nem kerül megrendezésre, vagy a megjelenésre a szerződés időtartama alatt nincs lehetőség, akkor hasonló, a Megbízóvel előzetesen egyeztett kiállításon vagy vásáron való részvétel biztosítása szükséges, az esemény sajátosságainak felelően, törekedve a fenti specifikációnak való megfelelésre. |
| 16 | Vásárlás- és értékesítés ösztönzés (pl. közvetítő portálokon fizetett megjelenés) |  | 1 |  | A feladat az "Online hirdetési felületeken való megjelenés (Facebook, Instagram, Google Ads, YouTube, TikTok, Twitter)" feladat részeként, az ott szereplők szerint valósítandó meg. |
| 17 | Virtuális séta |  | 1 |  | Google StreetView és Facebook 360 kompatibilis panoráma képek készítése a Hotel külső környezetéről és belső tereiről (legalább 1-1 szoba bemutatásával minden kategóriából) továbbá a wellness és szabadidős részleg bemutatásával. Az elkészült virtuális túrák feltöltése a Google Maps-re, továbbá a képekből szerkesztett, logóval, információs pontok elhelyezésével, fotó galériával és videó megjelenítéssel ellátott virtuális séta (összesen 2 db virtuális séta) készítése a weboldalba, illetve Facebook oldalba beágyazható kódok átadása szintén a Megbízott feladata, a felhasználási jogok korlátlan átadásával, az elkészült panoráma képek adathordozón történő átadásával. |
| 18 | Rádióreklám kampány |  | 1 |  | Megjelenési terv készítése, ütemezéssel 2 db 20 mp-es és 2 db 10 mp-es, emlékeztető jellegű spot készítése és sugárzása összesen minimum 2000 mp időtartamban. |